text: Kom og se to fodboldbaner fyldt med Lego
  24 september 2016 kl. 08.58
  Legofans fra hele verden samles i weekenden til det helt store fantræf.
  Kan du bare ikke få nok af Legoklodser så er det måske en god idé at tage en tur til Skærbæk Fritidscenter.
  For 12. gang er der Fan Weekend for Lego-nørder, og der bliver rigtig gode muligheder for at se både store og små kreationer lavet af de små plastikklodser.
  Knud Richardt Thomsen, deltager, Janderup: "Du kan bygge alt, du ser i verden. Kunsten er bare at finde de klodser der passer."
  Rekordmange har i år meldt deres ankomst. Sidste år var der 387 udstillere, men denne gang har 505 Lego-nørder meldt deres ankomst sammen med deres Legoklodser.
  Blandt deltagerne er Knud Richardt Thomsen fra Janderup.
  
  - Du kan bygge alt, du ser i verden. Den fantasi du har, og det du kan finde på, det kan du også bygge. Kunsten er bare at finde de klodser der passer, siger Knud Richardt Thomsen til TV SYD.
  Fansene kommer fra mere end 30 forskellige lande. Rigtig mange er tyskere, men der er også Legofans fra både Asien og Sydamerika.
  Se her en video fra sidste års træf i Skærbæk.
  
  